අමරසිරි 1967 දී ලංකා ගුවන් විදුලියේ වාදක මණ්ඩලයට එක්වූ අතර 1970 දසකයේ නිෂ්පාදිත චිත්‍රපට 100 කට වැඩි ප්‍රමාණයක පසුබිම් සංගීතයට හා ගීතවලට වයලීනයෙන් දායක වී ඇත. අමරදේව, ෂෙල්ටන් ප්‍රේමරත්න, ලයනල් අල්ගම, ප්‍රේමසිරි කේමදාස ආර්.ඒ. චන්ද්‍රසේන වැනි විශිෂ්ට සංගීත අධ්‍යක්ෂවරුන් යටතේ ඔහු වයලීන් වාදකයකු ලෙස දායක වී ඇත. එකල සංගීත විද්‍යාලයට ඉගෙනීමට පැමිණි බොහෝ ශිෂ්‍යයන්, තමන් සිත්ගත් සිසුවියන් පිළිබඳ සිත් ඇති කර ගත්හ. ඒවා කෙළවර වූයේ විවාහයකිනි. එස්රාජ් වාදනයට සංගීත විද්‍යාලයට පැමිණි නන්දා කෝරළගේ ශිෂ්‍යාව ගැන අමරසිරිට සිතක් පහළ විය. තම සිතැඟි අමරසිරි විජේරත්න රණතුංගට කීවේය. පාදුක්කේ සිට පැමිණෙන නන්දා හා අමරසිරි කැන්ටිමට ගෙන්වා තේ පැන් සංග්‍රහයක් කොට ඔවුන්ගේ සිත් එක් කිරීමට පසුබිම් වීරයා වූයේ විජේරත්නය.
නන්දා පැමිණෙන්නේ කොහේ සිටද?
පාදුක්කේ සිට